KOMISIJOS REGLAMENTAS (EB) Nr. 1775/2004
2004 m. spalio 14 d.
nustatantis 2003-2004 prekybos metams produkcijos mokesčių sumas cukraus sektoriui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 15 straipsnio 8 dalies pirmą įtrauką,
kadangi:
(1)
2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (2), 8 straipsnyje yra numatyta, kad pagrindinės produkcijos mokesčio ir B mokesčio sumos, o taip pat prireikus, Reglamento (EB) Nr. 1260/2001 16 straipsnio 2 dalyje numatytas koeficientas už pagamintą cukrų, izogliukozę ir inulino sirupą ankstesniems prekybos metams būtų nustatomi iki spalio 15 d.
(2)
Remiantis 2003-2004 prekybos metais apskaičiuotais bendrais nuostoliais, užregistruotais pagal Reglamento (EB) Nr. 1260/2001 15 straipsnio 1 ir 2 dalis, reikia pagal minėto reglamento 3 ir 4 dalis taikyti 2 % pagrindinio mokesčio ir 27,050 % B mokesčio sumas.
(3)
Pagal esamus duomenis ir Reglamento (EB) Nr. 1260/2001 15 straipsnio 1 dalį užregistruoti bendri nuostoliai yra visiškai padengiami pagrindinio mokesčio ir B mokesčio pajamomis. Todėl nėra tikslinga nustatyti minėto reglamento 16 straipsnio 2 dalyje numatytą koeficientą 2003-2004 prekybos metams.
(4)
Cukraus vadybos komitetas nepateikė nuomonės per pirmininko nurodytą laikotarpį,
PRIĖMĖ ŠĮ REGLAMENTĄ:
1 straipsnis
2003-2004 prekybos metams cukraus sektoriuje nustatomos šios produkcijos mokesčių sumos:
a)
12,638 euro už baltojo cukraus toną kaip pagrindinį produkcijos mokestį A ir B cukraus produkcijai;
b)
170,929 euro už baltojo cukraus toną kaip B mokestį B cukraus produkcijai;
c)
5,330 euro už sausosios medžiagos toną kaip pagrindinį produkcijos mokestį A ir B izogliukozės produkcijai;
d)
73,014 euro už sausosios medžiagos toną kaip B mokestį B izokgliukozės produkcijai;
e)
12,638 už toną sausosios medžiagos cukraus arba izogliukozės ekvivalento kaip pagrindinės produkcijos mokestį A ir B inulino sirupo produkcijai;
f)
170,929 euro už sausosios medžiagos cukraus arba izogliukozės ekvivalento kaip B mokestį už B inulino sirupo produkcijai.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.